CELEX: 22022D0253
Language: sl
Date: 2022-01-31 00:00:00
Title: Priporočilo št. 1/2022 Skupnega odbora EU-PLO z dne 31. januarja 2022 o odobritvi podaljšanja akcijskega načrta EU-Palestinska uprava [2022/253]

22.2.2022   
               
               
                  SL
               
               
                  Uradni list Evropske unije
               
               
                  L 41/36
               
            
         PRIPOROČILO št. 1/2022 SKUPNEGA ODBORA EU-PLO
         z dne 31. januarja 2022
         o odobritvi podaljšanja akcijskega načrta EU-Palestinska uprava [2022/253]
         SKUPNI ODBOR EU-PLO –
         ob upoštevanju Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (1),
         ob upoštevanju naslednjega:
         
                     (1)
                  
                  
                     Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Začasni pridružitveni sporazum) je bil podpisan 24. februarja 1997 in je začel veljati 1. julija 1997.
                  
               
                     (2)
                  
                  
                     Na podlagi člena 63 Začasnega pridružitvenega sporazuma ima Skupni odbor pooblastilo, da sprejema sklepe in daje ustrezna priporočila.
                  
               
                     (3)
                  
                  
                     Člen 10 poslovnika Skupnega odbora določa možnost sprejemanja sklepov s pisnim postopkom med zasedanji, če se pogodbenici s tem strinjata.
                  
               
                     (4)
                  
                  
                     Podaljšanje akcijskega načrta EU-Palestinska uprava za tri leta bo pogodbenicama omogočilo, da nadaljujeta sodelovanje v prihodnjih letih, vključno z možnim pogajanjem glede prednostnih nalog partnerstva –
                  
               SPREJEL NASLEDNJE PRIPOROČILO:
         
            Člen 1
            Skupni odbor po pisnem postopku priporoča podaljšanje akcijskega načrta EU-Palestinska uprava za tri leta od dneva sprejetja tega priporočila.
         
         
            Člen 2
            To priporočilo začne učinkovati na dan sprejetja.
         
         
            V Bruslju, 31. januarja 2022
            
               
                  Za Skupni odbor EU-PLO
               
               
                  predsednik
               
               Estephan SALAMEH
            
         
         
            (1)  UL L 187, 16.7.1997, str. 3.